2024 m. d.

Paslaugų viešojo pirkimo-pardavimo sutarties Nr.

1 priedas

**DOKUMENTŲ VALDYMO BENDROSIOS INFORMACINĖS SISTEMOS TAIKOMOSIOS PROGRAMINĖS ĮRANGOS PLĖTROS IR PRIEŽIŪROS PASLAUGŲ VIEŠOJO PIRKIMO TECHNINĖ SPECIFIKACIJA**

|  |
| --- |
| **Reikalavimai susiję su nacionaliniu saugumu** |
| **Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu\***. Tiekėjas privalo įrodyti, kad siūlomos paslaugos nekelia grėsmės nacionaliniam saugumui, paslaugų teikimas nevykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.  **Perkančioji organizacija pasiūlymo atitikčiai LR viešųjų pirkimų įstatymo 37 straipsnio 9 dalies reikalavimams patvirtinti iš tiekėjo reikalauja KARTU SU PASIŪLYMU** **PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 IA PD ATITIKTIES DEKLARACIJA), o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus\*\*: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus.**  **Pastabos:**  \*Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.  \*\*Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus. |
| **APLINKOSAUGINIAI KRITERIJAI** |
| Pirkimo objektas atitinka aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 punkte nustatytą aplinkosauginį principą. |

1. **BENDRA INFORMACIJA**
2. Informatikos ir ryšių departamentas prie Lietuvos Respublikos vidaus reikalų ministerijos (toliau – Perkančioji organizacija) numato įsigyti Dokumentų valdymo bendrosios informacinės sistemos (toliau – DBSIS) taikomosios programinės įrangos plėtros ir priežiūros paslaugas (toliau – Paslaugos).
3. Vadovaujantis Dokumentų valdymo bendrosios informacinės sistemos nuostatais, patvirtintais Lietuvos Respublikos vidaus reikalų ministro 2020 m. vasario 28 d. įsakymu Nr. 1V-177 „Dėl Dokumentų valdymo bendrosios informacinės sistemos įsteigimo ir jos nuostatų patvirtinimo“ (toliau – DBSIS nuostatai), DBSIS valdytoja yra Lietuvos Respublikos vidaus reikalų ministerija, pagrindinis tvarkytojas – Perkančioji organizacija, kiti tvarkytojai – visi DBSIS paslaugų gavėjai (valstybės ir savivaldybių biudžetinės ir viešosios įstaigos), besinaudojantys DBSIS paslaugomis.
4. Vadovaujantis Lietuvos Respublikos Vyriausybės 2021 m. gruodžio 22 d. nutarimu Nr. 1114 „Dėl Dokumentų valdymo bendrosios informacinės sistemos paslaugų naudojimo”, Perkančioji organizacija yra paskirta DBSIS paslaugų teikėju.
5. DBSIS yra pilnavertė dokumentų valdymo informacinė sistema, kurios paslaugomis naudojasi daugiau nei 500 paslaugų gavėjų, DBSIS paslaugos privalo būti prieinamos 24 val. per dieną, 7 dienas per savaitę ne mažiau kaip 150 tūkst. DBSIS naudotojų, iš kurių 75 tūkst. turi galėti naudotis DBSIS paslaugomis vienu metu.
6. Perkančioji organizacija turi DBSIS tvarkymui ir plėtrai skirtą administracijos padalinį su dedikuotais darbuotojais ir savarankiškai, savomis priemonėmis organizuoja DBSIS pagalbos tarnybos paslaugų teikimą DBSIS paslaugų gavėjams ir sprendžia DBSIS paslaugų gavėjų registruotus sutrikimus ir kitas užklausas. Užklausos, kurių Perkančioji organizacija negali išspręsti savarankiškai ir susijusios su Paslaugomis, įvardintomis šios DBSIS taikomosios programinės įrangos plėtros ir priežiūros paslaugų viešojo pirkimo techninės specifikacijos (toliau – Techninė specifikacija) 16 punkte, bus perduodamos spręsti Paslaugų teikėjui.
7. DBSIS buvo sukurta ir įdiegta įgyvendinus Dokumentų valdymo bendrosios informacinės sistemos sukūrimo ir įdiegimo paslaugų 2021 m. rugsėjo 1 d. viešojo pirkimo sutartį Nr. 15R-206 (toliau – Pirminė sutartis), kuri buvo įvykdyta 2023 m. spalio 20 d. Nuo 2023 m. spalio 21 d. iki 2026 m. spalio 21 d. Pirminės sutarties vykdytojas – UAB „Asseco Lietuva“ teikia Perkančiajai organizacijai visų DBSIS funkcionalumų, sukurtų vykdant Pirminę sutartį (toliau – Pirminiai DBSIS funkcionalumai) garantinės priežiūros paslaugas.
8. Šis Paslaugų viešasis pirkimas neapima paslaugų, priskiriamų Pirminių DBSIS funkcionalumų garantinės priežiūros sričiai, išskyrus reikalavimus, nurodytus Techninės specifikacijos 5.8 skyriuje, kai suteiktos Paslaugos keičia Pirminius DBSIS funkcionalumus. Tokiais atvejais pakeistų Pirminių DBSIS funkcionalumų garantinę priežiūrą privalo užtikrinti Paslaugų teikėjas, arba Pirminės sutarties vykdytojas, jeigu Paslaugų teikėjas ir Pirminės sutarties vykdytojas taip susitarė.
9. **INFORMACIJA APIE DBSIS**
10. DBSIS paskirtis – užtikrinti galimybę DBSIS paslaugų gavėjams šios sistemos priemonėmis gauti, rengti, tvarkyti, saugoti ir perduoti dokumentus ir informaciją, užtikrinti operatyvią prieigą prie dokumentų ir informacijos DBSIS paslaugų gavėjams pagal kompetenciją bei kaupti ir apdoroti DBSIS paslaugų gavėjų dokumentus ir informaciją, reikalingą administracinėms paslaugoms teikti, ar kitoms viešojo administravimo funkcijoms atlikti.
11. DBSIS sudaro trys savarankiški posistemiai: Dokumentų valdymo sistemos (toliau – DVS) posistemis, Išorinio portalo posistemis ir Skaityklos posistemis. Visi trys posistemiai įgyvendinti taikant analogišką loginės ir fizinės architektūros sprendimą. Funkciškai DVS posistemis yra pilniausias. Išorinis portalo ir Skaityklos posistemiai naudoja apriboto funkcionalumo DVS aplikacijos komponentą, kuriame yra tik dalis veiklos logikos komponentų. Išorinio portalo DVS aplikacija pateikia tik dokumentų peržiūros ir pasirašymo el. parašu funkcionalumą. Skaityklos posistemio DVS aplikacija pateikia dokumentų paieškos ir peržiūros funkcionalumą.

Diagrama 1. DBSIS posistemiai




Diagrama 2. Pagrindiniai DBSIS posistemių komponentai





Diagrama 3. Pagalbiniai DBSIS komponentai




1. Žemiau esančioje lentelėje 1 pateikti esami DBSIS DVS moduliai ir komponentai.

Lentelė 1. Esami DBSIS DVS moduliai ir komponentai

|  |  |  |
| --- | --- | --- |
| Moduliai | Komponentai | Paskirtis |
| DBSIS DVS dokumentų ir užduočių modulis | gautų dokumentų valdymo komponentas | gauti iš kitų DBSIS paslaugų gavėjų, taip pat iš fizinių ir juridinių asmenų, nenaudojančių DBSIS per E. pristatymo sistemą, el. paštu, paštu bei kitais būdais ir automatizuotai arba rankiniu būdu į DBSIS paslaugų gavėjo apskaitą įtraukti dokumentus ir užduotis. |
|  | siunčiamų dokumentų valdymo komponentas | siunčiamiesiems dokumentams rengti ir automatizuotai arba rankiniu būdu perduodant dokumentus ir užduotis arba jų nuorašus kitiems DBSIS paslaugų gavėjams DBSIS priemonėmis ir išsiunčiant dokumentus ir užduotis arba jų nuorašus kitiems gavėjams per E. pristatymo sistemą, el. paštu, paštu bei kitais būdais. |
|  | vidaus dokumentų valdymo komponentas | DBSIS paslaugų gavėjų vidaus dokumentams automatizuotai arba rankiniu būdu rengti ir įtraukti į apskaitą. |
|  | užduočių valdymo komponentas | gautoms ir vidaus užduotims kurti, jų vykdymui kontroliuoti. |
|  | sutarčių valdymo komponentas | DBSIS paslaugų gavėjo sutartims ir susitarimams rengti ir apskaityti, galiojimo priežiūrai ir vykdymo kontrolei užtikrinti. |
| DBSIS DVS dokumentų apskaitos duomenų valdymo modulis |  | dokumentų ir užduočių gyvavimo ciklui sukurti ir palaikyti ir derinti apskaitos duomenis su valstybės archyvais. |
| DBSIS DVS posėdžių ir pasitarimų valdymo modulis |  | efektyviai dokumentus ir užduotis kurti, paskirstyti, vykdyti ir veiklai planuoti, kai sprendimai turi būti priimami posėdžių ir pasitarimų metu. |
| DBSIS DVS el. paslaugų modulis |  | gauti el. paslaugų duomenis bei informaciją per VIISP, inicijuoti el. paslaugų teikimą, teikti el. paslaugas, teikti informaciją apie suteiktas el. paslaugas bei jų rezultatus per VIISP. |
| DBSIS DVS paieškos modulis |  | dokumentų, užduočių ir kitos informacijos, saugomos DBSIS, paieškai. |
| DBSIS DVS ataskaitų modulis |  | apibendrintiems DBSIS saugomiems duomenims gauti įvairiais duomenų formatais. |
| DBSIS DVS archyvavimo modulis |  | efektyviam dokumentų ir užduočių saugojimo bei atrankos naikinti, dokumentų perdavimo saugoti į valstybės archyvus organizavimui. |
| DBSIS DVS dokumentų autentiškumo užtikrinimo modulis |  | DBSIS kvalifikuotiems elektroniniams dokumentams, kvalifikuotiems elektroniniams parašams, kvalifikuotiems elektroniniams spaudams, kvalifikuotoms laiko žymoms formuoti, tikrinti ir tikrumui užtikrinti. |
| DBSIS DVS administravimo modulis |  | administruoti ir valdyti DBSIS. |
| DBSIS DVS integracinių sąsajų modulis |  | duomenų mainams (keistis duomenimis su kitomis sistemomis). |
| DBSIS DVS audito modulis |  | veiksmų, atliktų su DBSIS, stebėsenai. |

1. DBSIS DVS yra žiniatinklio aplikacija, sukurta dokumentų valdymo sistemos „Avilys“ programinės įrangos pagrindu, realizuota kaip 3 lygmenų daugiasluoksnė sistema. Žemiau esančioje diagramoje pateikiama DBSIS DVS aplikacijos daugiasluoksnė dekompozicija.

Diagrama 4. DBSIS aplikacijos sandara



1. DBSIS veikia Valstybės informacinių technologijų centro techninėje infrastruktūroje ir naudojama lentelėje 2 nurodyta standartinė programinė įranga.

Lentelė 2. DBSIS standartinės programinės įrangos sąrašas

| **Pavadinimas** | **Versija** | **Paskirtis** |
| --- | --- | --- |
| CentOS / RedHat | 8 / 9 | Tarnybinių stočių operacijų sistema |
| Windows Server | 2019 / 2022 | Tarnybinių stočių operacijų sistema |
| OpenJDK | 8 | Java virtuali mašina |
| Apache Tomcat | 8.5 / 9 | Java aplikacijų serveris |
| Apache Solr | 9.4 / 9.5 | Turinio indeksavimo ir paieškos platforma |
| Apache Zookeeper | 3.8.3 | Turinio indeksavimo ir paieškos platformos klasterio koordinatorius |
| PostgreSQL | 14 / 16 | Reliacinė DBMS |
| Tesseract OCR | 5 | Optinio simbolių atpažinimo variklis |
| ImageMagic | 7 | Vaizdų manipuliavimo aplikacija. Naudojama failų konvertavimui. |
| Microsoft Office | 2021 | Raštinės programų paketas. Naudojamas failų konvertavimui. |
| Libre Office | 7.3 / 7.6 | Raštinės programų paketas. Naudojamas failų konvertavimui. |
| Dovecot | 2.3 | Gaunamo el. pašto IMAP/POP3 serveris |
| Sendmail | 8.15 | Siunčiamo el. pašto SMTP serveris |
| Knowage | 8.1 | Duomenų analizės ir ataskaitų formavimo platforma |
| Elastic (ELK) Stack (Elasticsearch, Kibana, FileBeat komponentai) | 8.14 | Žurnalinių įrašų centralizuoto surinkimo ir stebėjimo platforma |
| JavaMelody | 1.59 | Java aplikacijų stebėjimo sistema (APM) |
| Glowroot | 0.13 / 0.14 | Java aplikacijų stebėjimo sistema (APM) |
| Apache Cassandra | 5 | NoSQL DBVS (naudojama Glowroot stebėjimo duomenų kaupimui) |
| Zabbix | 5.4 / 6.2 / 6.4 | IT infrastruktūros stebėjimo sistema |

1. Programinė įranga, įvardinta šios Techninės specifikacijos 11 ir 12 papunkčiuose, yra laikoma DBSIS programine įranga, kuriai taikomi šioje Techninėje specifikacijoje įvardinti reikalavimai Paslaugoms.
2. DBSIS turi integracines sąsajas su DBSIS nuostatuose nurodytomis valstybės informacinėmis sistemomis ir registrais.
3. DBSIS turi tris aplinkas – darbinę, mokomąją ir testinę. Mokomoji aplinka tiek versija, tiek savo konfigūracija ir administraciniais objektais yra identiška darbinei ir prieinama visiems DBSIS naudotojams mokymosi, bandymų tikslais. Testinė aplinka yra skirta naujoms DBSIS versijoms, tarpiniams programinio kodo ir konfigūraciniams pakeitimams testuoti prieš perkeliant juos į mokomąją ir darbinę aplinkas.

1. **REIKALAVIMAI PASLAUGOMS**
2. Paslaugos apima:
   1. DBSIS taikomosios programinės įrangos plėtros paslaugas:
      1. teisėkūros modulio sukūrimą, įdiegimą ir parengimą naudoti (techniniai reikalavimai pateikti šios Techninės specifikacijos priede Nr. 1);
      2. posėdžių programėlės išmaniesiems įrenginiams sukūrimą, įdiegimą ir parengimą naudoti (techniniai reikalavimai pateikti šios Techninės specifikacijos priede Nr. 2);
      3. taikomosios programinės įrangos ir/ar duomenų bazės pakeitimų ir/ar naujų funkcionalumų kūrimą, diegimą, konfigūravimą;
      4. integracinių sąsajų su kitais registrais ir/ar informacinėmis sistemomis keitimą ir/ar naujų integracinių sąsajų kūrimą;
   2. DBSIS taikomosios programinės įrangos priežiūros paslaugas:
      1. DBSIS programinės ir techninės įrangos efektyvaus veikimo užtikrinimą, atliekant plėtros (angl. *Scaling*) poreikių analizę augant DBSIS paslaugomis besinaudojančių organizacijų ir naudotojų kiekiui bei pačių DBSIS valdomų objektų bei vykdomų procesų apimtims, programinių ir techninių priemonių, būtinų plėtrai ir efektyviam veikimui užtikrinti planavimą ir jų diegimą/ konfigūravimą;
      2. naudotojo sąsajos patogumo gerinimą;
      3. programinio kodo optimizavimą;
      4. duomenų bazių užklausų optimizavimą;
      5. greitaveikos optimizavimą;
      6. programinės įrangos bibliotekų atnaujinimą;
      7. sistemos pritaikymą naujesnių versijų naršyklių poreikiams;
      8. programinio kodo pataisymą pagal sistemos atsparumo patikrinimo rezultatus;
      9. papildomą DBSIS funkcionalumų, procesų, administracinių ir kitų objektų konfigūravimą.
   3. konsultavimo DBSIS tvarkymo ir naudojimo klausimais paslaugas:
      1. konsultacijas naujų DBSIS funkcionalumų kūrimo, diegimo, konfigūravimo, administravimo, naudojimo klausimais, teikiant trumpą (iki 2 lapų apimties) aiškinamąjį dokumentą;
      2. atskirų DBSIS funkcionalumų ar modulių (komponentų) techninių aprašų rengimą, konsultavimą našumo, pajėgumo didinimo klausimais, kitos konsultacijos, kurių apimtyje teikiamas suderintas dokumentas.
3. Šios Techninės specifikacijos 3.4 ir 3.5 skyriuose pateikti reikalavimai yra taikomi šios Techninės specifikacijos 16.1 ir 16.2 papunkčiuose išvardintoms Paslaugoms.
   1. **BENDRIEJI REIKALAVIMAI PASLAUGŲ TEIKIMUI**
4. Nauji sukurti, ar pakeisti DBSIS funkcionalumai turi būti integruoti į DBSIS – kiekvieno funkcionalumo duomenys turi būti prieinami ir perpanaudojami kituose DBSIS funkcionalumuose taip, kad jų nereikėtų įvesti pakartotinai.
5. Esami DBSIS funkcionalumai privalo būti atitinkamai pakeisti, kad juose būtų leidžiama panaudoti naujų DBSIS funkcionalumų duomenis, dokumentus ir kitą informaciją, jeigu toks poreikis būtų nustatytas analizės metu.
6. Naujų ar pakeistų DBSIS funkcionalumų naudotojo sąsaja privalo atitikti bendrą DBSIS dizainą ir naudojimo logiką. Naujo funkcionalumo sukūrimas, arba esamo funkcionalumo pakeitimas neturi turėti neigiamo poveikio DBSIS naudojimui. Naujos bei atnaujintos naudotojo sąsajos funkcijos neturi turėti neigiamos įtakos DBSIS (angl. *operability*) ir suprantamumui (angl. *understandability*). Turi būti užtikrinta, kad naudotojo pastangos, reikalingos naudotojo veiksmų su DBSIS atlikimui, būtų minimalios ir ne sudėtingesnės už dabartines.
   1. **SUSIJUSIŲ DOKUMENTŲ SĄRAŠAS**
7. Paslaugų teikėjas, teikdamas Paslaugas, privalo vadovautis šių teisės aktų ir kitų dokumentų aktualiomis redakcijomis:
   1. Lietuvos Respublikos viešojo administravimo įstatymu;
   2. Lietuvos Respublikos dokumentų ir archyvų įstatymu;
   3. Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatymu;
   4. Lietuvos Respublikos teisės gauti informaciją ir duomenų pakartotinio naudojimo įstatymu;
   5. Lietuvos Respublikos asmens duomenų teisinės apsaugos įstatymu;
   6. Lietuvos Respublikos kibernetinio saugumo įstatymu;
   7. Lietuvos Respublikos valstybės informacinių išteklių valdymo įstatymu;
   8. 2014 m. liepos 23 d. Europos Parlamento ir Tarybos reglamentu (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, su pakeitimais, padarytais Europos Parlamento ir Tarybos reglamentu (ES) Nr. 2024/1183 kuriuo iš dalies keičiamas Reglamentas (ES) Nr. 910/2014, kiek tai susiję su Europos skaitmeninės tapatybės sistemos nustatymu (e-IDAS reglamentas);
   9. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas);
   10. 2011 m. vasario 25 d. Europos Komisijos sprendimu kuriuo nustatomi būtinieji dokumentų, kompetentingų institucijų pasirašomų elektroniniu būdu pagal Europos Parlamento ir Tarybos direktyvą 2006/123/EB dėl paslaugų vidaus rinkoje, tarptautinio tvarkymo reikalavimai (2011/130/ES);
   11. 2015 m. rugsėjo 8 d. Komisijos įgyvendinimo sprendimu (ES) 2015/1506, kuriuo pagal Europos Parlamento ir Tarybos reglamento (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje 27 straipsnio 5 dalį ir 37 straipsnio 5 dalį nustatomos pažangiųjų elektroninių parašų ir pažangiųjų spaudų formatų, kuriuos turi pripažinti viešojo sektoriaus įstaigos, specifikacijos;
   12. Bendrųjų elektroninės informacijos saugos reikalavimų aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo patvirtinimo“;
   13. Valstybės informacinių sistemų steigimo, kūrimo, modernizavimo ir likvidavimo tvarkos aprašu, patvirtintu Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“;
   14. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 5 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo”;
   15. Lietuvos vyriausiojo archyvaro 2009 m. rugsėjo 7 d. įsakymu Nr. V-60 „Dėl elektroniniu parašu pasirašyto elektroninio dokumento specifikacijos ADOC-v1.0 patvirtinimo“
   16. Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“;
   17. Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“;
   18. Lietuvos vyriausiojo archyvaro 2011 m. vasario 21 d. įsakymu Nr. V-78 „Dėl valstybės ir savivaldybių institucijų, įstaigų, įmonių veiklos dokumentų perdavimo valstybės archyvams taisyklių patvirtinimo“;
   19. Lietuvos vyriausiojo archyvaro 2013 m. gruodžio 4 d. įsakymu Nr. V-67 „Dėl Elektroninių dokumentų nuorašų ir išrašų spausdinimo rekomendacijų patvirtinimo“;
   20. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“;
   21. Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatais, patvirtintais Lietuvos Respublikos vidaus reikalų ministro 2017 m. gruodžio 22 d. įsakymu Nr. 1V-883 „Dėl kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų patvirtinimo“.
   22. **REIKALAVIMAI PASLAUGŲ VALDYMUI**
8. Paslaugų teikėjas, ne vėliau kaip per 10 darbo dienų nuo Sutarties įsigaliojimo dienos privalo suderinti su Perkančiąja organizacija Paslaugų teikimo reglamentą, kuriame numatyta:
   1. oficialaus komunikavimo priemonės, kurių pagalba bus užtikrinamas bei fiksuojamas Paslaugų teikimas;
   2. minimalūs Paslaugų užsakymo turinio detalumo reikalavimai;
   3. minimalūs Paslaugų užsakymo įgyvendinimo aprašymo turinio detalumo reikalavimai, tarp kurių – paslaugų suteikimo trukmės įvertinimas valandomis, užsakymo kaina ir realizuotų pakeitimų pateikimo data privalo būti detalizuota kiekvienam Paslaugų teikimo etapui, kurių sąrašas pateiktas 3.5 skyriuje, atskirai, kai šie etapai įeina į konkretaus Paslaugų užsakymo įgyvendinimo apimtį.
9. Paslaugų teikėjas turi paskirti asmenį, atsakingą už Paslaugų teikimo organizavimą, koordinavimą ir rengiamų dokumentų derinimą su atsakingais Perkančiosios organizacijos specialistais.
10. Paslaugų teikėjas turi bendradarbiauti su Perkančiąja organizacija ir, prireikus, bei Perkančiajai organizacijai tarpininkaujant, arba su Perkančiosios organizacijos žinia – kitomis Paslaugų teikimu suinteresuotomis šalimis (DBSIS valdytoju, kitais DBSIS tvarkytojais, DBSIS paslaugų gavėjais arba kitais subjektais, dėl kurių kilo Paslaugų užsakymo poreikis).
11. Paslaugos turi būti teikiamos, laikantis griežtai apibrėžtų DBSIS taikomosios programinės įrangos plėtros ir priežiūros paslaugų vykdymo metodų ir procedūrų aprašytų Paslaugų teikimo reglamente. Paslaugų teikimo reglamente taip pat turi būti numatytos kitos su Perkančiąja organizacija suderintos procedūros.
    1. **REIKALAVIMAI DBSIS TAIKOMOSIOS PROGRAMINĖS ĮRANGOS PLĖTROS IR PRIEŽIŪROS PASLAUGŲ UŽSAKYMUI**
12. Kiekvienu atveju prieš pradėdamas įgyvendinti Perkančiosios organizacijos užsakytas paslaugas, Paslaugų teikėjas turės pateikti (detalizuoti) ir su Perkančiąja organizacija suderinti planuojamų atlikti darbų aprašymą tokia tvarka:
    1. Perkančioji organizacija pateikia Paslaugų teikėjui detalizuotą informaciją apie naujo DBSIS funkcionalumo sukūrimo poreikį, esamo DBSIS funkcionalumo pakeitimo poreikį ar kitą šios techninės specifikacijos 16.1.3–16.1.4, 16.2 papunkčiuose minimų paslaugų suteikimo poreikį (toliau – Užsakymas);
    2. Paslaugų teikėjas, gavęs Užsakymą iš Perkančiosios organizacijos ne vėliau kaip per 5 darbo dienas įvertina reikalingų paslaugų apimtį, techninius, funkcinius, saugumo ir kokybės reikalavimus ir Perkančiajai organizacijai pateikia Užsakymo įgyvendinimo aprašymą (detalizuoja paslaugų įgyvendinimui reikalingus DBSIS pakeitimus, pagal poreikį pateikia prototipus), nurodo paslaugų suteikimo trukmės įvertinimą valandomis kiekvienam paslaugos teikimo etapui, Užsakymo realizacijos kainą ir realizuotų pakeitimų pateikimo Perkančiajai organizacijai datą;
    3. Perkančioji organizacija, gavusi Paslaugų teikėjo parengtą Užsakymo įgyvendinimo aprašymą, sprendžia dėl Užsakymo įgyvendinimo. Jei Užsakymo įgyvendinimo aprašymas išsamus ir nurodytos sąnaudos tinkamos, patvirtina užsakymą, informuodama Paslaugų teikėją. Jei Užsakymo įgyvendinimo aprašymas yra netikslus, neaiškus ar Perkančioji organizacija nesutinka su teikėjo pateiktu Užsakymo įgyvendinimo aprašyme pateiktų naujų, ar esamų funkcionalumų pakeitimų aprašymu ir/ar jų laiko sąnaudų įvertinimu, Perkančioji organizacija gali paprašyti Paslaugų teikėją detalizuoti Užsakymo įgyvendinimo aprašyme minimas paslaugas bei jų laiko sąnaudų įvertinimą. Tokiu atveju teikėjas privalo pakartotinai atlikti Užsakymo įgyvendinimo aprašyme numatytų paslaugų bei jų įgyvendinimo laiko sąnaudų įvertinimą ir ne vėliau kaip per 3 darbo dienas pateikti el. paštu patikslintą Užsakymo įgyvendinimo aprašymą Perkančiajai organizacijai;
    4. Jeigu Užsakymo realizavimo metu Perkančioji organizacija pageidauja tikslinti Užsakymo aprašymą ir/arba Užsakymo apimtį, Paslaugų teikėjas ne vėliau kaip per 3 darbo dienas nuo Perkančiosios organizacijos pageidavimo tikslinti Užsakymą pateikimo Paslaugų teikėjui, turi patikslinti pakeitimo realizavimo aprašymą ir pateikti Perkančiajai organizacijai derinti. Šiuo atveju patikslinamame Užsakymo įgyvendinimo aprašyme, tikslinamas ir jo įgyvendinimo terminas (laiko sąnaudos).
    5. Esant pagrįstoms aplinkybėms (didelė darbų apimtis, papildomos informacijos, kitų subjektų veiksmų/sprendimų poreikis ir kt.), Užsakymo įgyvendinimo aprašymo pateikimo Perkančiajai organizacijai terminas gali būti pratęstas su Paslaugų teikėju suderintam terminui.
    6. **REIKALAVIMAI DBSIS TAIKOMOSIOS PROGRAMINĖS ĮRANGOS PLĖTROS IR PRIEŽIŪROS PASLAUGŲ TEIKIMUI**
13. Šios Techninės specifikacijos 16.1.1 ir 16.1.2 papunkčiuose nurodytos paslaugos privalo būti suteiktos ne vėliau kaip per 6 mėnesius nuo sutarties įsigaliojimo dienos.
14. Kiekvienas šios Techninės specifikacijos 16.1 ir 16.2 papunkčiuose nurodytas Paslaugų teikimas turi būti įgyvendinamas šiais etapais:
    1. Detali analizė – kurios metu Paslaugų teikėjas atlieka esamos ir siekiamos padėties įvertinimą;
    2. Projektavimas – Paslaugų teikėjas atlieka numatomų funkcionalumų realizavimo projektavimą, pagal poreikį parengia prototipą;
    3. Kūrimas – Paslaugų teikėjas teikia reikalingas programavimo ir konfigūravimo paslaugas;
    4. Diegimas testavimo ir mokomojoje aplinkoje – Paslaugų teikėjas parengia ir pateikia programinę įrangą tinkamą įdiegimui visose Perkančiosios organizacijos testavimo (mokymosi) aplinkose ir konsultuoja Perkančiąją organizaciją programinės įrangos įdiegimo klausimais;
    5. Priėmimo testavimas – Paslaugų teikėjas dalyvauja priėmimo testavime. Atlieka testavimo metu išaiškėjusius reikalingus klaidų/neatitikčių taisymus;
    6. Diegimas darbinėje aplinkoje – Paslaugų teikėjas parengia ir pateikia programinę įrangą tinkamą įdiegimui Perkančiosios organizacijos darbinėje aplinkoje ir konsultuoja Perkančiąją organizaciją programinės įrangos įdiegimo klausimais;
    7. Instruktavimas – Paslaugų teikėjas parengia ir pateikia DBSIS naudotojų ar/ir administratorių instruktavimui skirtą medžiagą, bei, esant poreikiui, vykdo suderintos apimties instruktavimą;
    8. Bandomoji eksploatacija – Paslaugų teikėjas teikia konsultacijas bandomosios eksploatacijos klausimais. Reaguoja ir pašalina eksploatacijos metu nustatytus defektus;
    9. Garantinė priežiūra – Paslaugų teikėjas užtikrina visų rezultatų, suteikus Paslaugas, garantinę priežiūrą. Kai suteiktos Paslaugos keičia Pirminius DBSIS funkcionalumus, vadovaujamasi Techninės specifikacijos 7 p. nustatyta tvarka.
15. Atsižvelgiant į Užsakyme nurodytų paslaugų pobūdį, gali būti taikomi kitokie Užsakymo įgyvendinimo etapai, Paslaugų teikėjui juos įvardinus Užsakymo įgyvendinimo aprašyme, o Perkančiajai organizacijai patvirtinus Užsakymą.
    * 1. **REIKALAVIMAI DETALIAI ANALIZEI**
16. Detalios analizės metu Paslaugų teikėjas turi atlikti esamos ir siekiamos padėties įvertinimą, išanalizuoti šios techninės specifikacijos prieduose ir Paslaugų užsakymuose pateiktus reikalavimus ir esant poreikiui identifikuoti reikiamus pakeitimus.
17. Detalios analizės metu turi būti parengta ir su Perkančiąja organizacija suderinta detalios analizės dokumentacija.
18. Detalios analizės dokumentuose turi būti išanalizuojami ir detalizuojami funkciniai ir nefunkciniai šios techninės specifikacijos prieduose ir Paslaugų užsakymuose pateikti reikalavimai bei kiti Perkančiosios organizacijos įvardinti poreikiai.
    * 1. **REIKALAVIMAI PROJEKTAVIMUI**
19. Projektavimo metu Paslaugų teikėjas turi atlikti numatomų funkcionalumų realizavimo projektavimą, parengti projektavimo dokumentaciją ir ją suderina su Perkančiąja organizacija.
20. Rengiant projektavimo dokumentaciją:
21. parengiami naudojimo atvejai (angl. *use case*), kurie pateikiami naudojimo atvejų diagramomis pagal UML (angl. *Unified Modeling Language*) notaciją ir detalizuojami aprašant kiekvieno naudojimo atvejo vykdymo žingsnius (pagrindinę eigą, alternatyvią eigą, išimtinę eigą) ir kitus apribojimus.
22. sudėtingesni naudojimo atvejai ar jų grupės turi būti detalizuojami pateikiant veiklos bei DBSIS procesus, naudojant procesų modeliavimo diagramas (angl. *UML activity diagram, BPMN Business Process Model and Notation*) ar lygiavertes diagramas). Pateikiami pastarųjų diagramų struktūrizuoti aprašai.
23. Aprašomos Paslaugų užsakymui įvykdyti reikiamos DBSIS naudotojų rolės, teisės, sisteminės grupės, jų sąveika ir kt.
24. Turi būti atliktas visų šios techninės specifikacijos prieduose ir Paslaugų užsakymuose pateiktų funkcinių ir nefunkcinių reikalavimų susiejimas su projektavimo dokumento turiniu (skyriais, naudojimo atvejais, diagramomis ir pan.). Siejimas turi būti atliekamas tokia forma, kad būtų aišku kokiu būdu yra projektuojamas ir realizuojamas kiekvienas reikalavimas.
    * 1. **REIKALAVIMAI KŪRIMUI**
25. Kūrimo metu Paslaugų teikėjas vykdo reikalingus programavimo ir konfigūravimo darbus (savo kūrimo aplinkoje), įgyvendina funkcinius ir nefunkcinius reikalavimus.
26. Kūrimo metu Paslaugų teikėjas turi atlikti komponentų (angl. *unit*) testavimą, vidinį saugumo testavimą ir parengia vidinio testavimo ataskaitą, kurią pateikia Perkančiajai organizacijai.
27. Perkančiajai organizacijai pareikalavus, Paslaugų teikėjas turi pademonstruoti Perkančiajai organizacijai tarpinius kūrimo etapo rezultatus.
    * 1. **REIKALAVIMAI DIEGIMUI**
28. Kiekvieno Paslaugų užsakymo įgyvendinimo metu iki diegimo pradžios Paslaugų teikėjas turi parengti ir su Perkančiąja organizacija suderinti Diegimo planą (apimantį diegimą paeiliui DBSIS testinėje, mokomojoje ir darbinėje aplinkose), kuriame turi būti pateikiama:
    1. Diegimo dalyvių atsakomybės;
    2. Diegimo veiklų aprašymai;
    3. Diegimo veiklų grafikas;
    4. Diegimo schema.
    5. Diegimo planas, gali būti papildomas prieš diegimą DBSIS darbinėje aplinkoje.
29. Paslaugos turi būti teikiamos taip, kad sukurta ir (ar) modifikuota programinė įranga (Paslaugos rezultatai) galėtų funkcionuoti realaus laiko režimu, tiek vykdant tokios programinės įrangos bandomąją eksploataciją, tiek jai taikant garantiją.
30. Paslaugos turi būti įdiegtos visose DBSIS aplinkose, prie kurių prieigą suteiks Perkančioji organizacija, šiuo eiliškumu ir principais:
    1. DBSIS testinė aplinka – naudojama visą DBSIS eksploatavimo laikotarpį. DBSIS testinės aplinkos architektūriniai sprendimai turi būti paremti DBSIS darbinės aplinkos sprendimais. Suderinus su Perkančiąja organizacija, siekiant racionalaus resursų panaudojimo DBSIS testinėje aplinkoje atliekamas diegimas, gali būti optimizuotas, diegimą apribojant būtinais elementais. DBSIS testinei aplinkai nėra keliami aukšto prieinamumo reikalavimai. DBSIS testinei aplinkai nėra keliami rezervinio duomenų kopijavimo reikalavimai.
    2. DBSIS mokomoji aplinka – naudojama visą DBSIS eksploatavimo laikotarpį. DBSIS mokomosios aplinkos architektūriniai sprendimai privalo būti identiški DBSIS darbinės aplinkos sprendimams. DBSIS mokomojoje aplinkoje atliekamas diegimas privalo būti atliktas visa apimtimi. DBSIS mokomajai aplinkai nėra keliami aukšto prieinamumo reikalavimai. DBSIS mokomajai aplinkai nėra keliami rezervinio duomenų kopijavimo reikalavimai.
    3. DBSIS darbinė aplinka – naudojama visą DBSIS eksploatavimo laikotarpį;
31. Paslaugos rezultatų diegimui skirti instaliaciniai paketai, kartu su programiniu kodu, diegimo instrukcija bei kita susijusia dokumentacija, pateikiami pagal Perkančiosios organizacijos ir Paslaugų teikėjo tarpusavyje suderintame Paslaugos diegimo tvarkos dokumente aprašytą tvarką naudojantis SVN saugykla.
32. Paslaugos rezultatai Perkančiajai organizacijai turi būti pateikti tik pilnai juos išbandžius, užtikrinant, kad diegiami Paslaugos rezultatai yra be kenksmingo programinio kodo ir/ar neautorizuotos prieigos galimybių. Tai turi būti patvirtinta Paslaugų teikėjo atsakingų asmenų.
33. Atnaujinta dokumentacija, programinės įrangos atnaujinimo paketai ir programinis kodas bei to kodo kompiliavimui reikalingas bibliotekas (atviras ir uždaras), įskaitant ir komercines, Paslaugų teikėjas patalpina į Perkančiosios organizacijos naudojamą SVN saugyklą pagal suderintą tvarką.
34. Paslaugų rezultatų įdiegimą visose DBSIS aplinkose vykdo Paslaugų teikėjas.
    * 1. **REIKALAVIMAI TESTAVIMUI**
35. Testavimas turi būti vykdomas vadovaujantis Paslaugų teikėjo su Perkančiąja organizacija suderintu testavimo planu, kuriame bus detalizuotos visos testavimo veiklos, pateikiamos visu šalių atsakomybės testavimo metu, pasirengimo testavimui sąlygos, klaidų fiksavimo metodika bei testavimo priėmimo kriterijai.
36. Testavimo metu turi būti:
    1. įsitikinta, kad yra įgyvendinti visi šios Techninės specifikacijos prieduose ir Paslaugų užsakymų vykdymo dokumentuose nustatyti funkciniai ir nefunkciniai reikalavimai;
    2. įsitikinta, kad reikalavimų įgyvendinimas atliktas tinkama apimtimi;
    3. įsitikinta, kad reikalavimų įgyvendinimas tenkina Perkančiąją organizaciją ir kitas suinteresuotas šalis;
    4. identifikuotos, užregistruotos ir ištaisytos sukurtų funkcionalumų veikimo klaidos (angl. *bugs*).
37. Paslaugų teikėjas privalo paruošti testavimams DBSIS testinę aplinką, prireikus – įkelti/pašalinti reikalingus duomenis, nustatyti testavimui reikiamus konfigūracinius parametrus.
38. Paslaugų teikėjas turi pateikti Perkančiajai organizacijai DBSIS ar atskiras DBSIS dalis (modulius/komponentus) tik pilnai išbandytas, be kenksmingų programų kodų ir patvirtintą Paslaugų teikėjo atsakingų asmenų (sėkmingai atlikus vidinį testavimą).
39. Testavimų metu turi būti registruojamos visos identifikuotos klaidos (problemos) ir jų būsenos.
40. Klaidų registravimui turi būti naudojama specializuota problemų registravimo ir sekimo programinė įranga (angl. *issue tracking software*), pasiekiama naudojant interneto naršyklę. Paslaugų teikėjas turi pateikti tokį klaidų (problemų) registravimo įrankį, kuris būtų nuolatos prieinamas internetu Perkančiosios organizacijos atstovams.
41. Turi būti atlikti šie DBSIS testavimai:
    1. vidiniai atskirų komponentų testavimai. Šiuos testavimus kiekvieno užsakymo metu Paslaugų teikėjas turi atlikti kūrimo aplinkoje, nedalyvaujant Perkančiosios organizacijos atstovams, tačiau turi pateikti atliktų testavimų įrodymus – vidinio testavimo ataskaitą. Vidinis testavimas, su teigiamais rezultatais, turi būti baigtas likus 1 savaitei iki kūrimo etapo pabaigos.
    2. našumo ir greitaveikos testavimas (angl. *stress testing*). Šį testavimą kiekvieno užsakymo metu Paslaugų teikėjas turi atlikti darbinėje aplinkoje, bei pateikti atlikto testavimo įrodymus – našumo ir greitaveikos testavimo ataskaitą. Našumo ir greitaveikos testavimas, su teigiamais rezultatais, turi būti baigtas iki bandomosios eksploatacijos etapo pabaigos.
    3. atskirų Paslaugų užsakymų realizavimo metu sukurtų funkcionalumų testavimai (angl. *functional testing*). Šiuos testavimus kiekvieno užsakymo metu Paslaugų teikėjas turi atlikti testinėje arba, prireikus, mokomojoje aplinkoje pagal Paslaugų teikėjo parengtus testavimo scenarijus, dalyvaujant Perkančiosios organizacijos ir suinteresuotų šalių atstovams ir pateikti atliktų testavimų rezultatus apibendrinančią sistemos testavimo ataskaitą. Kiekvieno Paslaugų užsakymo rezultatų funkcionalumų testavimui turi būti skiriama bent 1 (viena) savaitė. Funkcionalumų testavimai turi tenkinti testavimo plane nustatytus priėmimo kriterijus iki testavimo etapo pabaigos.
42. Paslaugų teikėjas, prieš perduodamas Perkančiajai organizacijai DBSIS ar atskiras jo dalis (modulius/komponentus) priėmimo testavimams, turi parengti ir su Perkančiąja organizacija suderinti priėmimo testavimo scenarijus (funkcinių ir integracinių reikalavimų).
43. Testavimo scenarijai turi būti aiškūs ir išsamūs, t. y. parengti taip, kad juos galima būtų įvykdyti be papildomų dokumentų pagalbos ar veiklos specialistų konsultacijų. Perkančioji organizacija atlieka galutinį gauto DBSIS pakeitimo priėmimo testavimą, DBSIS testavimo, arba, prireikus, mokomojoje aplinkoje.
44. Paslaugų teikėjas, visų testavimų metu turės reguliariai informuoti Perkančiąją organizaciją apie klaidų šalinimo planus ir eigą.
45. Jei testavimo rezultatai tenkina priėmimo kriterijus Perkančioji organizacija paveda Paslaugų teikėjui diegti pakeitimus į darbinę DBSIS aplinką.
    * 1. **REIKALAVIMAI NAUDOTOJŲ INSTRUKTAVIMUI**
46. Kiekvieno Paslaugų užsakymo vykdymo pabaigoje, iki bandomosios eksploatacijos pradžios, turės būti atlikta Paslaugų užsakymo apimtyje sukurtų ar atnaujintų DBSIS sprendimų demonstracija Perkančiosios organizacijos atstovams ir, esant poreikiui – asmenų, įvardintų šios Techninės specifikacijos 61 p., instruktavimas.
47. Instruktavimo tikslas – pristatyti įdiegtus naujus ar pakeistus DBSIS funkcionalumus, paaiškinti jų veikimą, valdymo bei naudojimo ypatumus Perkančiosios organizacijos paskirtiems DBSIS administratoriams ir kitiems asmenims, užtikrinantiems DBSIS paslaugų teikimą DBSIS paslaugų gavėjams. Instruktavimo apimtys bei terminai turės būti aprašyti Užsakymo įgyvendinimo aprašyme, kuriame turės būti pateikiama:
    1. Instruktavimo laikai ir terminai;
    2. Instruktavimo sesijų apimtis;
    3. Reikalavimai keliami instruktavimui.
48. Instruktavimas vykdomas tik nuotoliniu būdu, išskyrus atvejus, kai bendru sutarimu būtų suderinta kitaip.
49. Iki instruktavimo pradžios turės būti parengti arba atnaujinti esami naudotojų ir administratorių vadovai, įtraukiant funkcionalumus, sukurtus įvykdyto Paslaugų užsakymo metu. Vadovai turės būti suskirstyti pagal funkcines sritis, parengti lietuvių kalba ir iliustruoti naudotojo sąsajos ekranvaizdžiais.
    * 1. **REIKALAVIMAI BANDOMAJAI EKSPLOATACIJAI**
50. Visiems priimtiems Paslaugų teikimo rezultatams taikoma bandomoji eksploatacija, kurios trukmė yra 1 mėnuo ir kuri skaičiuojama nuo programavimo paslaugų rezultato elemento ar glaudžiai susijusio programavimo paslaugos rezultato elemento įdiegimo į darbinę DBSIS aplinką. Perkančiosios organizacijos ir Paslaugų teikėjo sutarimu bandomosios eksploatacijos laikas gali būti pailgintas.
51. Atskirais atvejais, kai įdiegiami Paslaugos rezultato elementai, kurie nuo jų įdiegimo momento negali būti bandomi (dėl kitų susijusių Perkančiosios organizacijos vykdomų DBSIS tvarkymo darbų rezultatų vėlavimo, teisinio reguliavimo nebuvimo ar pan.), tuomet bandomoji eksploatacija Perkančiosios organizacijos ir Paslaugų teikėjo sutarimu yra atidedama iki realios Paslaugos rezultato elemento bandymų pradžios.
52. Į bandomosios eksploatacijos trukmę neįskaičiuojamas laikas, kai dėl DBSIS esminių klaidų ir / ar trikdžių tokia bandomoji eksploatacija Paslaugos rezultato elementui negalėjo vykti. Bandomoji eksploatacija negali būti laikoma baigta, jei Paslaugų teikėjas neištaisė bandomosios eksploatacijos metu identifikuotų klaidų.
53. Bandomosios eksploatacijos metu nustačius trūkumų, kilusių dėl to, kad projektavimo ir programavimo metu Paslaugų teikėjas jų nenumatė, Paslaugų teikėjas nemokamai atlieka reikalingus taisymus ir/ar pakeitimus.
54. Bandomoji eksploatacija turi būti vykdoma vadovaujantis Bandomosios eksploatacijos planu. Bandomosios eksploatacijos planą rengia Paslaugų teikėjas ir privalo suderinti su Perkančiąja organizacija.
55. Bandomosios eksploatacijos metu visos pastebėtos programinės įrangos klaidos ir trikdžiai (toliau – incidentai) turės būti registruojami Paslaugų teikėjo pateiktoje problemų registravimo ir sekimo programinėje įrangoje.
56. Visos bandomosios eksploatacijos metu nustatytos klaidos, kurių pašalinimas yra būtinas priėmimo kriterijų tenkinimui, turi būti ištaisytos iki bandomosios eksploatacijos pabaigos, likusioms klaidoms turi būti sudarytas ir su Perkančiąja organizacija suderintas klaidų taisymo planas ir grafikas.
57. Bandomosios eksploatacijos metu atlikus programinio kodo pakeitimus, Paslaugų teikėjas privalo Perkančiajai organizacijai pateikti atnaujintas (galutines) sistemos techninės dokumentacijos ir išeities kodo versijas.
58. **REIKALAVIMAI KONSULTAVIMO DBSIS TVARKYMO IR NAUDOJIMO KLAUSIMAIS PASLAUGŲ TEIKIMUI**
59. Perkančiosios organizacijos paskirtas atsakingas asmuo poreikį konsultavimo DBSIS tvarkymo ir naudojimo klausimais paslaugoms, nurodytoms šios Techninės specifikacijos 16.3 papunktyje, pateikia registruodamas užklausą Paslaugų teikėjo klaidų (problemų) registravimo informacinėje sistemoje.
60. Jeigu Paslaugų teikėjo klaidų (problemų) registravimo informacinėje sistemoje registruota užklausa turi būti sprendžiama suteikiant Perkančiajai organizacijai šios Techninės specifikacijos 16.3 papunktyje nurodytas Paslaugas, arba šių Paslaugų poreikį registravo ne Perkančiosios organizacijos paskirtas atsakingas asmuo, Paslaugų teikėjas minėtas Paslaugas gali pradėti teikti tik Perkančiosios organizacijos paskirtam atsakingam asmeniui patvirtinus Paslaugos užsakymą Paslaugų teikėjo klaidų (problemų) registravimo informacinėje sistemoje.
61. Už šios Techninės specifikacijos 16.3 papunktyje nurodytas Paslaugas Perkančioji organizacija atsiskaito su Paslaugų teikėju kas mėnesį, pagal suteiktų Paslaugų kiekio ataskaitą.
62. **REIKALAVIMAI PROGRAMINEI ĮRANGAI**
63. Paslaugų teikėjo siūlomi sprendimai, skirti šios Techninės specifikacijos prieduose pateiktų reikalavimų ir Paslaugų užsakymų įvykdymui, turi būti neriboti įstaigų, darbuotojų ir sistemos naudotojų skaičiumi bei sprendimui naudojamais techniniais resursais. Esant poreikiui plėsti DBSIS skirtą techninę infrastruktūrą, neturi būti reikalaujama įsigyti papildomų licencijų.
64. Paslaugų teikėjo sukurtų sprendimų naudojimas neturi būti apmokestinamas papildomai. Tai netaikoma atvejams, kai sukurtiems sprendimams naudojamos trečiųjų šalių teikiamos mokamos paslaugos. Tokie atvejai privalo būti suderinti su Perkančiąja organizacija.
65. Paslaugos teikėjo pateikiama licencinė programinė įranga (angl. *Commercial Off-The-Shelf Software*), turi būti pateikiama kartu su visomis reikiamomis licencijomis (naujausios versijos ir gamintojo palaikomos), būtinomis siūlomų sprendimų veikimui ar diegimui (operacinių sistemų, duomenų bazių valdymo sistemų, virtualizavimo platformų, integravimo įrankių, kodo kompiliavimo ir t.t.).
66. PĮ išeities tekstai turi tenkinti šiuos reikalavimus:
    1. išeities tekstai Perkančiajai organizacijai turi būti perduoti kompiliavimui paruoštų rinkmenų paketų forma, nurodant standartines kompiliavimo priemones, kompiliavimo eigą ir kartu su visomis perkompiliavimui reikalingomis bibliotekomis;
    2. išeities tekstai turi būti su komentarais ir atitikti gerąsias programinio kodo formatavimo, kintamųjų bei funkcijų įvardinimo praktikas;
    3. išeities tekstai turi būti suprantami pasirinktos programavimo kalbos specialistui;
    4. Perkančiajai organizacijai turi būti perduoti pilni, korektiški išeities tekstai, iš kurių, naudojant standartines priemones, būtų kompiliuojama naudojimui parengta programinė įranga, atliekanti jai specifikuotas funkcijas;
    5. turi būti parengtas priėmimo testavimo išeities tekstų testas atliekant išeities tekstų kompiliavimą Perkančiosios organizacijos aplinkoje ir funkcinį kompiliavimo metu gautos versijos testavimą;
    6. garantinės priežiūros metu Paslaugų teikėjui atlikus programinės įrangos pakeitimus, išeities tekstai turės būti atnaujinti ir pateikti pagal aukščiau nurodytuose punktuose nustatytas sąlygas.
    7. Paslaugų teikėjas išeities tekstus privalo patalpinti Perkančiosios organizacijos naudojamoje programų išeities tekstų versijų kontrolės sistemos aplinkoje Gitlab.
    8. **REIKALAVIMAI ARCHITEKTŪRAI**
67. DBSIS plėtra ir modernizavimas turi būti atliekamas išlaikant SOA (angl. *Service Oriented Architecture*) ar mikroservisų architektūros principus.
68. Paslaugų teikimo metu, Paslaugų teikėjui nustačius poreikį keisti esamą DBSIS architektūrą, visi pokyčiai yra galimi tik juos suderinus su Perkančiąja organizacija.
69. Architektūrinis sprendimas turi užtikrinti DBSIS aukštą prieinamumą (angl. *High availability*), kuris gali būti realizuojamas operacinių sistemų funkcionalumu, techninės įrangos galimybėmis ar kitos programinės įrangos pagalba. Aukštas prieinamumas turi būti realizuojamas paslaugų lygyje, integracijų lygyje ir duomenų lygyje.
70. Aukšto prieinamumo sprendimai turi veikti automatiškai (incidentų atveju). Žmogaus įsitraukimas gali būti reikalingas tik DBSIS veikimą atstatant į būseną, kuri buvo prieš incidentą.
71. Paslaugos teikėjo siūlomi DBSIS architektūros pakeitimo sprendimai privalo užtikrinti apkrovų balansavimą (angl. *load balancing*) jeigu to reikia, kad būtų pasiekti DBSIS našumo reikalavimai.
72. Aukšto prieinamumo sprendimas turi būti aprašytas projektavimo dokumente ir suderintas su Perkančiąja organizacija.
73. Paslaugų teikėjas, detalios analizės metu, turi pasiūlyti ir suderinti su Perkančiąja organizacija rezervinių kopijų darymo procesus ir taisykles, jeigu Paslaugų teikėjo siūlomi sprendimai keičia arba turi įtakos esamiems procesams ir taisyklėms.
74. DBSIS architektūra turi būti išlaikoma daugiapakopė (angl. *Multi-tier, N-tier*), ją turi sudaryti mažiausiai 3 hierarchiniai lygmenys (vaizdavimo, veiklos logikos, duomenų bazės).
    1. **REIKALAVIMAI DBSIS TINKAMUMO UŽTIKRINIMO PRIEMONĖMS**
75. Turi būti išlaikyta šiuo metu naudojama DBSIS grafinė sąsaja, t. y. atitikti palaikomus ergonomikos reikalavimus, užtikrinti patogų patekimą prie pagrindinių funkcijų ir operacijų, kurios vykdomos DBSIS. Naudotojų grafinė sąsaja turi būti nepriklausoma nuo platformos ir turi veikti Microsoft Windows, Linux, MacOS ir kitose plačiausiai naudojamose aplinkose, realizuota laikantis skaitmeninio turinio prieinamumo gairių 2.0 (angl. Web Content Accessibility Guidelines (WCAG) 2.0).
76. DBSIS turi vienodai funkcionuoti bei būti atvaizduojama šiose interneto naršyklėse (gamintojų palaikomose ir naujausiose jų versijose):
    1. Microsoft Edge;
    2. Mozilla Firefox;
    3. Google Chrome;
77. Naudotojui turi būti pateikiamos pagalbos priemonės padedančios greičiau išmokti naudotis DBSIS (pvz., pagalbos mygtukai, naudotojo vadovas).
78. Turi būti realizuotas pagalbinės informacijos (angl. *hints*) funkcionalumas – naudotojams turi būti pateikiami paaiškinamieji pranešimai tose DBSIS vietose, kuriose gali kilti klausimų, siekiant suprasti reikalingus atlikti veiksmus (pvz., pateikiamas paaiškinimas, kokius duomenis reikia įvesti į tam tikrą lauką).
79. DBSIS turi būti lietuvių kalbos terpė, privaloma atsižvelgti į lietuviškų rašmenų ypatybes. Naudotojo sąsaja turi būti lietuvių kalba.
80. Paslaugų teikėjas teikdamas paslaugas turi taikyti geriausias UX (angl. *User experience*) ir UI (angl. *User interface*) praktikas, siekiant naudotojo sąsają padaryti kiek labiau įmanoma intuityvią ir suprantamą, vengiant visų perteklinių veiksmų.
81. Turi būti realizuotas naudojimo patogumą užtikrinantis funkcionalumas:
    1. TAB klavišo seka einant per duomenų įvedimo laukus;
    2. Užuominų ir paaiškinimų pateikimas pelės žymeklį užvedus ant grafinio objekto (lietuvių kalba);
    3. Duomenų įvedimo formose duomenų laukai turi būti užpildomi automatiškai, jeigu DBSIS yra iš anksto prieinami atitinkami duomenys;
    4. Sistemos veiksmai, kurie gali būti vykdomi fone, turi būti taip realizuojami, kad naudotojas galėtų naudoti kitas Sistemos funkcijas.
    5. Duomenų sąrašai turi būti:
       1. puslapiuojami, su galimybe nurodyti kiek sąrašo puslapyje rodyti eilučių;
       2. filtruojami pagal sąrašui aktualius kriterijus (vieną ar daugiau kriterijų vienu metu). Paslaugų teikėjas, detalios analizės metu, turės identifikuoti kiekvieno sąrašo filtravimo kriterijus ir juos realizuoti;
       3. rikiuojami pagal sąrašo rikiuotinus elementus;
       4. keičiamas elementų išdėstymo eiliškumas, leidžiama pridėti naujus ir pašalinti esamus elementus sąraše;
       5. eksportuojami į rinkmenas (.pdf, .docx, .xlxs ar lygiavertes). Detalios analizės metu turi būti nustatyta, kuriems sąrašams yra reikalinga pastaroji funkcija.
82. Reikalavimai naudotojų informavimui:
    1. Naudotojui pateikiami pranešimai turi būti suformuluoti taip, kad naudotojui būtų aiški pranešimo pateikimo priežastis. Informacija apie pranešimo pateikimą sąlygojančią priežastį privalo būti pateikiama nurodant konkrečius DBSIS duomenų objektus (pavyzdžiui, laukų pavadinimus);
    2. Jeigu naudotojui atlikus veiksmus rezultatai turės didelę įtaką (pavyzdžiui, pakeis objektą, įvykdys daug resursų reikalaujančią užklausą ir pan.), prieš atliekant veiksmą DBSIS turi pateikti pranešimą ir paprašyti naudotojo patvirtinti, kad tikrai norima veiksmą vykdyti;
    3. Naudotojui pateikiamame klaidos pranešime privalo būti nurodoma, kokius veiksmus naudotojas privalo atlikti tam, kad galėtų pašalinti pranešimo pateikimo priežastis ir tęsti darbą su DBSIS. Įvykus klaidai naudotojas apie tai turi būti aiškiai informuojamas (pvz., nukreipiamas į klaidą sąlygojančią ekraninės formos vietą, paryškinami netinkamai užpildyti formos laukai ir pan.);
    4. Naudotojui turi būti pateikiami sėkmės pranešimai, nurodantys, kad naudotojo atlikti veiksmai yra sėkmingi (pavyzdžiui, informuojama, kad dokumentas išsaugotas / ištrintas / pakoreguotas, duomenys sėkmingai įkelti ir pan.);
    5. Klaidų pranešimai, sėkmės pranešimai ir informaciniai pranešimai turi būti išskirti skirtingomis spalvomis ar skirtingais simboliais, kad vizualiai būtų galima atskirti.
83. Naudotojo sąsajoje esantys duomenų įvedimo laukai turi turėti duomenų validavimo taisykles ir tikrinti įvedamų duomenų logikos korektiškumą. Laukai ir laukų validavimo taisyklės turi būti suderinti su Perkančiąja organizacija. Preliminariai turės būti:
    1. Tikrinami privalomi įvesti duomenys;
    2. Tikrinimas duomenų formatas (datos, skaičiaus, teksto ar kitas nustatytas taisykles);
    3. Tikrinami įkeliamų rinkmenų plėtiniai ir dydžiai;
    4. Naudotojui pateikiama informacija turi būti ribojama pagal jam suteiktas roles bei prieigos teises prie konkretaus objekto informacijos. Nauji DBSIS funkcionalumai arba esamų funkcionalumų pakeitimai privalo naudoti esamą DBSIS rolių ir prieigos teisių valdymo logiką.
    5. **REIKALAVIMAI GREITAVEIKAI**
84. Sukurtam/modifikuotam DBSIS funkcionalumui, vienu metu jį naudojant 75 000 naudotojų, 95 proc. naudotojų atliekamų veiksmų DBSIS turi vidutiniškai trukti (nuo serverio HTTPS užklausos gavimo iki HTTPS atsakymo išsiuntimo):
    1. įvestų duomenų išsaugojimo trukmė - iki 1 sekundės (kai vykdymo laikas nepriklauso nuo sąsajų su išorinėmis sistemomis);
    2. paieškos, filtravimo, grupavimo, rūšiavimo duomenyse trukmė – iki 5 sekundžių;
    3. navigacijos tarp skirtingų DBSIS naudotojo sąsajos elementų trukmė – iki 1 sekundės;
    4. elektroninių dokumentų sudarymo, tikrinimo, pasirašymo ir kt. funkcijų atlikimo trukmė – iki 3 sekundžių, išskyrus atvejus, atskirai suderintus detalios analizės ir projektavimo etapų metu;
    5. vertinant duomenų kiekį, duomenų įvedimo, apdorojimo, paieškos, filtravimo, grupavimo, rūšiavimo ir kitus naudojimo atvejus, specifinėms užklausoms detalios analizės ir projektavimo metu turi būti suderinti rodikliai ir priemonės greitaveikos matavimui bei jų reikšmės.
85. Sistemoje turi būti indikuojami ilgiau trunkantys procesai (funkcijos), kad naudotojas būtų informuojamas ir jam būtų aišku, jog DBSIS veikia ir nėra būtinybės iškviesti tų pačių funkcijų pakartotinai.
86. Integracinių sąsajų realizacija turi užtikrinti, kad projektavimo metu apibrėžti integraciniai scenarijai įvyks per racionalų laiko tarpą ir niekaip nedarys neigiamos įtakos DBSIS naudojimo patogumui ir našumui.
    1. **REIKALAVIMAI ĮSILAUŽIMO ATSPARUMUI (SAUGUMUI)**
87. Sukurti/modifikuoti DBSIS funkcionalumai turi būti projektuojami ir kuriami atsižvelgiant į:
    1. teisės aktų saugumo reikalavimus keliamus svarbiai el. informacijai (vadovaujantis Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“);
    2. Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų, patvirtintų Lietuvos Respublikos vidaus reikalų ministro 2017 m. gruodžio 22 d. įsakymu Nr. 1V-883 „Dėl Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų patvirtinimo“, reikalavimus;
    3. 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyvos 95/46/EB (Bendrasis duomenų apsaugos reglamentas arba Reglamentas (ES) 2016/679) reikalavimus;
    4. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašą, patvirtintą Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“.
88. Įdiegta programinė įranga (kuriami ir (ar) modifikuojami komponentai ir (ar) moduliai ir (ar) standartinė programinė įranga) negali turėti pažeidžiamumų, kurių įvertis pagal Bendrąją pažeidžiamumų vertinimo sistemos (Common Vulnerability Scoring System, CVSS) 3 arba vėlesnę versiją, nurodomas https://nvd.nist.gov/, yra 7.0 arba didesnis.
89. DBSIS turi būti užtikrinti duomenų apsaugos įrankiai nuo neautorizuoto duomenų keitimo ar peržiūros.
90. DBSIS ryšys su darbuotojų darbo vietomis (interneto naršyklėmis) turi būti šifruojamas naudojant SSL (angl. *Secure Socket Layer*) arba kitas lygiavertes šifravimo priemones.
91. DBSIS turi būti apsaugota nuo:
    1. neautentifikuotos prieigos;
    2. nesankcionuoto naudotojo sesijos perėmimo;
    3. nesankcionuoto duomenų perėmimo ar jų įterpimo;
    4. žalingo kodo įterpimo (angl. *Injection, XSS (Cross-sitescripting)*);
    5. kitų saugumo pažeidžiamumų, galinčių turėti neigiamos įtakos DBSIS veikimui, duomenų apsaugai, duomenų vientisumui ir patikimumui.
92. DBSIS naudotojų identifikavimo ir autentifikavimo priemonės turi būti saugomos su tinkamu prieigos kontrolės užtikrinimu ir informacijos šifravimu (pvz., slaptažodžiai, kodai turi būti šifruojami ir pan.).
93. Vartotojui naudojantis skirtingais DBSIS komponentais ir (ar) moduliais, neturi būti reikalaujama papildomai autentifikuoti (angl. *Single sign on*).
94. Aplikacijose turi būti numatyta apsauga nuo kenkėjiško kodo įkėlimo į aplikaciją (pavyzdžiui, apribota galimybė įkelti bylas su plėtiniais .com, .exe, .bat ir pan.).
    1. **REIKALAVIMAI PLEČIAMUMUI**
95. Sukurto/modifikuoto DBSIS funkcionalumo programinė architektūra ir jos realizacija turi palaikyti DBSIS pajėgumų plėtimą, prijungiant papildomą techninę įrangą (angl. *scaling*).
96. Turi būti numatytos DBSIS plėtimo ir našumo didinimo galimybės didėjant sistemos naudotojų skaičiui bei duomenų kiekiui, įskaitant ir galimybę pridėti naujas (papildomas) tarnybines stotis, paskirstant apkrovimą tarp jų.
97. Papildomų duomenų saugyklų įdiegimas, techninių resursų padidinimas neturi reikalauti esamos DBSIS programinės įrangos pakeitimų.
98. DBSIS neturi riboti maksimalaus resursų kiekio tarnybinėse stotyse, kuriose įdiegta DBSIS, panaudojimo (operatyvios atminties, procesorių skaičiaus, diskų dydžius ir pan.).
    1. **REIKALAVIMAI DOKUMENTACIJAI**
99. Visa Paslaugų teikėjo rengiama dokumentacija turi būti parengta lietuvių kalba ir laikantis bendrinės lietuvių kalbos taisyklių.
100. Visa parengta dokumentacija turi atitikti informatikos inžinerijos gerąją praktiką: turi būti numeruoti dokumentų skyriai ir poskyriai, pateikta informacija ir duomenys gali būti lengvai randami ir unikaliai identifikuojami, rengiamos diagramos turi atitikti pasirinktos notacijos reikalavimus ir būti aprašytos tekstu.
101. Paslaugų teikimo metu Paslaugų teikėjas prieš pradėdamas rengti sutarties vykdymo rezultatus (dokumentus) preliminarų jų turinį ir formą turi suderinti su Perkančiąja organizacija.
102. Derinimui skirtos dokumentų versijos turi būti pateikiamos su Perkančiąja organizacija suderintomis el. ryšio priemonėmis.
103. Dokumentų galutinės versijos turi būti pateiktos ir patalpintos Perkančiosios organizacijos naudojamoje Gitlab saugykloje elektroniniu (.docx arba lygiaverčiu ar .pdf arba lygiaverčiu formatu) formatu, esant poreikiui, Perkančioji organizacija gali paprašyti pateikti ir popieriniu formatu.
104. Rezultatai pateikiami peržiūrai, vertinami ir derinami vadovaujantis tokiomis bendromis taisyklėmis:
     1. pateiktos derinimui rezultatų formos ir turinio suderinimas turi būti atliktas per 3 darbo dienas nuo rezultatų pateikimo, nebent būtų susitarta dėl kitokio rezultatų derinimo termino;
     2. dokumentas iki 100 psl. apimties turi būti peržiūrimas ir pastabos pateikiamos ne daugiau kaip per 5 d. d., didesnės apimties dokumentai turi būti peržiūrimi ne daugiau kaip per 7 d. d. Šalių sutarimu gali būti suderinami ir kiti dokumentų peržiūros ir derinimo terminai;
     3. derinamo dokumento peržiūros ir pastabų teikimo terminas pradedamas skaičiuoti kitą dieną nuo dokumento gavimo Perkančiojoje organizacijoje;
     4. atliekant pakartotinę rezultato peržiūrą, teikiamos pastabos ir komentarai dėl anksčiau pateiktų pastabų ir komentarų, t. y. tikrinama, ar tinkamai atsižvelgta į pastabas ir komentarus, ir teikiamos pastabos tik tai daliai į kurią neatsižvelgta. Atliekant pakartotinę peržiūrą turi būti įvertinta ir tai, kokią įtaką pataisymai daro dokumento turinio vientisumui, ar neiššaukia prieštaravimų su dokumente fiksuotomis nuostatomis;
     5. teikiamos pastabos ir komentarai turi būti nedviprasmiški ir konkretūs nurodantys konkretų neatitikimą ir jo pataisymo būdą;
     6. jei Paslaugų teikėjo pateiktame peržiūrėti ar derinti rezultate 5 iš eilės einančiuose puslapiuose yra daugiau nei 30 komentarų, dokumento tolesnė peržiūra neatliekama ir jo parengimo kokybė laikoma netinkama ir toks dokumentas grąžinamas paslaugų teikėjui pataisyti;
     7. dokumentas iki 100 psl. apimties turi būti pataisytas ne daugiau kaip per 3 d. d., didesnės apimties dokumentas turi būti pataisytas ne daugiau kaip per 5 d. d. nuo dokumento grąžinimo taisymui dienos. Šalių sutarimu gali būti suderinami ir kiti dokumentų taisymo terminai.
105. Turi būti parengta ir pateikta ši Paslaugų teikimo dokumentacija:
     1. paslaugų teikimo valdymo dokumentacija:
        1. Paslaugų teikimo reglamentas, kuris suderinamas Perkančiosios organizacijos ir Paslaugų teikėjo per 10 (dešimt) darbo dienų nuo sutarties įsigaliojimo dienos;
        2. tarpinės veiklos ataskaitos;
        3. galutinė sutarties įvykdymo ataskaita.
     2. detalios analizės dokumentai;
     3. projektavimo dokumentai;
     4. kūrimo etapo metu turės būti parengta programinės įrangos kūrimo ataskaita, kurioje turės būti pateikiama:
        1. realizuotų sprendimų apibendrinantis aprašymas;
        2. realizuotų reikalavimų ir procesų aprašymas,
        3. techninės realizacijos aprašymas;
        4. vidinio testavimo rezultatų aprašymas;
        5. kita aktuali informacija.
     5. testavimo dokumentacija, apimanti šiuos dokumentus:
        1. testavimo planas;
        2. testavimo scenarijai;
        3. likusių klaidų šalinimo planas.
     6. instruktavimo dokumentacija, administratorių ir naudotojų vadovus (arba jų atnaujinimus) ir video medžiagą (pagal poreikį);
     7. diegimo planas ir diegimo ataskaita;
     8. bandomosios eksploatacijos planas ir ataskaita.
106. Galutinės dokumentacijos, apimančios projektavimo dokumentus, techninę dokumentaciją, administratorių ir naudotojų vadovus, pagalbos vadovus, versijos turi būti aktualios ir atitikti įdiegtą programinę įrangą.
107. Suteikus DBSIS funkcionalumų sukūrimo ir (ar) modifikavimo paslaugas, Paslaugos teikėjas privalės atitinkamai parengti ir (ar) pakeisti ir Perkančiajai organizacijai pateikti:
     1. duomenų modelį, duomenų struktūrų aprašymus;
     2. funkcinį modelį, komponentų/modulių aprašymus;
     3. naudojimo instrukcijas;
     4. esybių aprašą ir ryšių diagramą;
     5. sistemos versijos aprašą;
     6. architektūros ir sisteminių ryšių dokumentą:
     7. diegimo instrukciją;
     8. duomenų rinkinių tvarkymo/perkėlimo taisykles ir nekoduotą duomenų rinkinių tvarkymo/perkėlimo programinę įrangą;
     9. demontuojamų duomenų perkėlimo instrukciją ir nekoduotą duomenų perkėlimo programinę įrangą;
     10. duomenų tvarkymo ataskaitą;
     11. administratoriaus instrukciją;
     12. Sukurtų ar modifikuotų ar ištaisytų komponentų/modulių nekoduotus išeities tekstus;
     13. kitus Perkančiosios organizacijos pagrįstai reikalaujamus dokumentus, programinės įrangos bibliotekas;
108. jeigu naudojimosi Paslaugos rezultatu metu paaiškės, kad Perkančiajai organizacijai atitenkanti Paslaugų teikėjo perduota susijusi su Paslauga dokumentacija yra nepilna, ir jos nepakanka įvykdyti kokį nors iš Sutarties reikalavimuose numatytų Paslaugos tikslų, su tuo susijusius Perkančiosios organizacijos nuostolius (įskaitant dokumentacijos sutvarkymo išlaidas) padengia Paslaugų teikėjas.
     1. **REIKALAVIMAI KOMUNIKACIJAI**
109. Paslaugų teikėjas turi užtikrinti, kad visa komunikacija su Perkančiąja organizacija vyktų lietuvių kalba.
110. Jei pasitelkiami užsienio šalių ekspertai, Paslaugų teikėjas turi pasirūpinti vertimo žodžiu ir raštu į lietuvių kalbą paslaugomis.
111. Paslaugų teikimo metu vykdomi susitikimai turi būti vykdomi su Perkančiąja organizacija suderintais metodais, pirmenybę teikiant susitikimams nuotoliniu būdu ir, prireikus – Perkančiosios organizacijos ar Projekto partnerių patalpose. Susitikimų vykdymas nuotoliniu būdu negali būti laikomas sutarties terminams neigiamą įtaką darančiu veiksniu.
     1. **REIKALAVIMAI GARANTINEI PRIEŽIŪRAI**
112. Garantijos objektas yra visi Paslaugos (išskyrus 16.3 p. nurodytas Paslaugas) rezultato elementai.
113. Paslaugų teikėjo sukurtiems Paslaugų rezultatams, kai jie neturi įtakos pirminių DBSIS funkcionalumų veikimui, garantinė priežiūra teikiama 12 (dvylika) mėnesių nuo Paslaugų perdavimo-priėmimo aktų (akto) pasirašymo dienos.
114. Atsižvelgiant į tai, kad visiems pirminiams DBSIS funkcionalumams, sukurtiems ir įdiegtiems vadovaujantis Pirmine sutartimi (Dokumentų valdymo bendrosios informacinės sistemos sukūrimo ir įdiegimo paslaugų 2021 m. rugsėjo 1 d. viešojo pirkimo sutartimi Nr. 15R-206), Pirminės sutarties vykdytojas teikia garantinės priežiūros paslaugas iki 2026 m. spalio 20 d., Paslaugų teikėjas, pakeitęs pirminius DBSIS funkcionalumus, arba įdiegęs naujus funkcionalumus, kurie turi įtakos pirminių DBSIS funkcionalumų veikimui, tampa atsakingu už atitinkamų pirminių DBSIS funkcionalumų garantinę priežiūrą ir privalo ją užtikrinti ne trumpiau nei 12 (dvylika) mėnesių arba iki 2026 m. spalio 20 d., atsižvelgiant į tai, kuris terminas yra vėlesnis.
115. Paslaugų teikėjas gali perduoti garantinės priežiūros įsipareigojimus, nurodytus šios Techninės specifikacijos 126 p., Pirminės sutarties vykdytojui. Tokiu atveju Paslaugų teikėjas, tinkamai suteikęs Užsakyme įvardintas Paslaugas, kartu su Paslaugų perdavimo-priėmimo aktu Perkančiajai organizacijai privalo pateikti teisiškai įpareigojantį rašytinį susitarimą su Pirminės sutarties vykdytoju dėl Paslaugų teikėjo atliktų Pirminių DBSIS funkcionalumų pakeitimų garantinės priežiūros užtikrinimo šios Techninės specifikacijos 126 p. nurodytą terminą.
116. Garantija turi būti taikoma:
     1. visiems Sutarties galiojimo metu modifikuotiems ir naujai sukurtiems DBSIS komponentams, kuriems dar nesibaigęs garantijos terminas;
     2. DBSIS komponentų diegimo paslaugoms;
     3. komponentų suderinimui tarpusavyje su jau esančiais, modifikuotais ir/ar naujai įdiegtais DBSIS komponentais;
     4. DBSIS komponentų tarpusavio apjungimo paslaugoms;
     5. modifikuotų bei naujai įdiegtų DBSIS komponentų keitimo, perprogramavimo, perrašymo, papildymo, taisymo, defektų šalinimo paslaugoms;
     6. bet kokiems įsikišimams į programinės įrangos ir/ar atskirų jos elementų sandarą, kurie galėtų įtakoti (pakeisti, sutrikdyti) DBSIS ir/ar jos elementų veiklą, turėtų įtakos programinės įrangos ir/ar jos elementų funkcionavimui, tikslumui, saugumui, kokybei, tinkamumui, integracijai, naudotojo darbui su programine įranga ir/ar jos elementais, neigiamai paveiktų (sugadintų, sunaikintų, sumažintų saugumą) programoje sukauptus ir saugomus bei naujai įvedamus duomenis ir informaciją, turėtų neigiamos įtakos (sutrikdytų, pakeistų) kitų, pagalbinių ir/ar nepriklausomų, programų bei programinės įrangos veiklai.
117. Paslaugų teikėjas garantinės priežiūros laikotarpiu privalo:
     1. neatlygintinai atlikti taikomosios programinės įrangos klaidų šalinimą;
     2. neatlygintinai konsultuoti dėl trikčių Perkančiosios organizacijos specialistus, atsakingus už sistemos priežiūrą, telefonu, elektroniniu paštu, Paslaugų teikėjo specializuotos problemų registravimo ir sekimo programinės įrangos priemonėmis ir kitomis elektroninio susisiekimo priemonėmis (pvz., MS Teams).
118. Paslaugų teikėjo sukurtiems Paslaugų rezultatams Perkančioji organizacija turi teisę teikti pastabas raštu garantinės priežiūros laikotarpiu. Paslaugų teikėjas koreguoja sukurtus Paslaugų rezultatus atsižvelgdamas į Paslaugų gavėjo pateiktas pastabas arba motyvuotai raštu informuoja Paslaugų gavėją apie atsisakymą tikslinti sukurtus rezultatus. Tokiu atveju Paslaugų gavėjo pateiktos pastabos yra nagrinėjamos atskiru abipusiu Šalių susitarimu.
119. Garantinės priežiūros teikimo metu visos pastebėtos programinės įrangos klaidos ir trikdžiai (toliau – incidentai) bus registruojami Paslaugų teikėjo specializuotos problemų registravimo ir sekimo programinės įrangos priemonėmis (toliau – Paslaugų teikėjo pagalbos tarnyba).
120. Garantinės priežiūros paslaugų teikimo metu nustatytų incidentų pašalinimo trukmė:
     1. Neesminių incidentų šalinimas – ne ilgiau kaip 5 darbo dienos nuo pranešimo pateikimo Paslaugų teikėjo pagalbos tarnyboje momento. Jei incidento per nurodytą laiką pašalinti negalima, Paslaugų teikėjas Perkančiajai organizacijai padeda reikiamas funkcijas įvykdyti alternatyviomis priemonėmis. Neesminis incidentas – kosmetinės ar panašios DBSIS klaidos, kurios neturi įtakos korektiškam DBSIS funkcijų veikimui;
     2. Svarbių incidentų šalinimas – ne ilgiau kaip 8 valandos nuo pranešimo pateikimo Paslaugų teikėjo pagalbos tarnyboje momento. Jei incidento per nurodytą laiką pašalinti negalima, Paslaugų teikėjas Perkančiajai organizacijai padeda reikiamas funkcijas įvykdyti alternatyviomis priemonėmis. Svarbus incidentas – neapibrėžtas funkcijos veikimas, kuris leidžia įvykdyti numatytą DBSIS funkciją, tačiau naudotojui reikia atlikti papildomus, nenumatytus ar alternatyvius veiksmus;
     3. Kritinių incidentų šalinimas – ne ilgiau kaip 4 valandos nuo pranešimo pateikimo Paslaugų teikėjo pagalbos tarnyboje momento. Jei incidento per nurodytą laiką pašalinti negalima, Paslaugų teikėjas Perkančiajai organizacijai padeda reikiamas funkcijas įvykdyti alternatyviomis priemonėmis. Kritinis incidentas – funkcijos neveikimas, be galimybės reikiamą funkciją įvykdyti alternatyviai.
     4. konsultacija dėl trikties – Perkančioji organizacija pageidauja konsultacijos. Paslaugų teikėjas konsultaciją privalo suteikti per ne ilgiau nei 2 darbo dienas nuo pranešimo pateikimo Paslaugų teikėjo pagalbos tarnyboje momento.
     5. aptiktos saugumo spragos, jeigu yra informacijos apie vykdomą šių spragų išnaudojimą, privalo būti pašalintos kuo skubiau, bet ne vėliau kaip per 1 darbo dieną nuo šios informacijos gavimo datos. Jeigu šių spragų per numatytą laiką pašalinti nėra galimybės dėl pagrįstos priežasties (pvz. nėra išleistos spragų pataisos (angl. *patch*)), turi būti įgyvendintos laikinos spragų užkardymo arba poveikio sumažinimo (angl. *mitigate*) priemonės;
     6. aptiktos saugumo spragos, kurių balas pagal Bendrąją pažeidžiamumų vertinimo sistemą (angl. *Common Vulnerability Scoring System (CVSS)*) yra 9 arba daugiau, jeigu joms yra žinomų paviešintų išnaudojimo kodų (angl. *exploit*), bet nėra informacijos apie vykdomą šių spragų išnaudojimą, privalo būti pašalintos ne vėliau kaip per 2 darbo dienas nuo šios informacijos gavimo datos. Jeigu šių spragų per numatytą laiką pašalinti nėra galimybės dėl pagrįstos priežasties (pvz. nėra išleistos spragų pataisos), turi būti įgyvendintos laikinos spragų užkardymo arba poveikio sumažinimo priemonės;
     7. aptiktos saugumo spragos, kurių balas pagal Bendrąją pažeidžiamumų vertinimo sistemą yra nuo 7.5 iki 8.9 (imtinai), jeigu joms yra žinomų paviešintų išnaudojimo kodų (angl. *exploit*), bet nėra informacijos apie vykdomą šių spragų išnaudojimą, privalo būti pašalintos ne vėliau kaip per 5 darbo dienas nuo šios informacijos gavimo datos. Jeigu šių spragų per numatytą laiką pašalinti nėra galimybės dėl pagrįstos priežasties (pvz. nėra išleistos spragų pataisos), turi būti įgyvendintos laikinos spragų užkardymo arba poveikio sumažinimo priemonės;
     8. aptiktos saugumo spragos, kurių balas pagal Bendrąją pažeidžiamumų vertinimo sistemą yra 7.5 arba daugiau, jeigu joms nėra žinomų paviešintų išnaudojimo kodų ir nėra informacijos apie vykdomą šių spragų išnaudojimą, turi būti pašalintos ne vėliau kaip per vieną kalendorinį mėnesį nuo šios informacijos gavimo datos;
     9. aptiktos saugumo spragos, kurių balas pagal Bendrąją pažeidžiamumų vertinimo sistemą yra 7.4 ir žemesnis, jeigu joms nėra žinomų paviešintų išnaudojimo kodų ir nėra informacijos apie vykdomą šių spragų išnaudojimą, turi būti pašalintos ne vėliau kaip per tris kalendorinius mėnesius nuo šios informacijos gavimo datos.
121. Paslaugų teikėjo reakcijos į incidentą laikas – ne ilgiau kaip 1 (viena) darbo valanda nuo pranešimo apie incidentą pateikimo Paslaugų teikėjo pagalbos tarnyboje momento;
122. Paslaugų teikėjas privalo nedelsiant atstatyti DBSIS veikimą įvykus triktims, susijusioms su naujai diegiamais arba modifikuojamais funkcionalumais. Tokios triktys klasifikuojamos kaip kritinė klaida.
123. Jei Paslaugų teikėjo pateiktas sprendimas netenkina Perkančiosios organizacijos, incidentas grąžinamas spręsti Paslaugų teikėjui.
     1. **BAIGIAMOSIOS NUOSTATOS**
124. Pagrindinė Paslaugos rezultatų tinkamumo nuostata: naujai realizuoti/modernizuoti DBSIS funkcionalumai, sauga, greitaveika, patogumas turi būti ne prastesni nei dabartiniai.
125. DBSIS programinės įrangos pakeitimai neturi neigiamai paveikti DBSIS veikimo stabilumo (turi būti išlaikomas esamas arba gerinamas).
126. Paslaugų teikėjas Perkančiajai organizacijai privalo nedelsdamas raštu pranešti, jeigu paslaugų teikėjo, (jungtinės veiklos partnerių, subtiekėjų ar ūkio subjektų, kurių pajėgumais remiamasi), informacinių technologijų infrastruktūroje įvyksta kibernetinio saugumo, elektroninės informacijos saugos ar asmens duomenų apsaugos incidentas, nurodydamas incidento datą, laiką, faktines aplinkybes, galimas priežastis, kokį poveikį incidentas turėjo ar gali turėti Perkančiajai organizacijai bei paslaugų teikimui, incidento suvaldymo būdą, kokių priemonių imtasi, kad incidentas būtų išspręstas ir nepasikartotų.

\_\_\_\_\_\_\_\_\_\_\_\_\_\_\_\_\_\_\_\_

DBSIS taikomosios programinės įrangos plėtros ir priežiūros paslaugų viešojo pirkimo techninės specifikacijos priedas Nr. 1

**REIKALAVIMAI TEISĖS AKTŲ PROJEKTŲ RENGIMO FUNKCIONALUMUI**

**PASLAUGŲ OBJEKTAS**

1. Paslaugos apima:
   1. Dokumentų valdymo bendrosios informacinės sistemos (toliau – DBSIS) Teisės aktų projekto (toliau – TAP) sukūrimo funkcionalumo pateikimo, įdiegimo ir konfigūravimo paslaugos;
   2. Realizuota integracinė sąsaja tarp DBSIS ir Teisės aktų informacinės sistemos (toliau – TAIS);
   3. **TEISĖS AKTŲ PROJEKTŲ RENGIMAS, PERŽIŪRA IR PAIEŠKA**

**Teisės aktų projektų rengimas.**

DBSIS turi būti realizuota TAP sukūrimo funkcija. Teisės aktų kūrimui turi būti taikomi standartiniai dokumentų kūrimo funkcionalumai.

Įvedus teisės aktų projektą į sistemą, jį turi būti galima redaguoti, naikinti ar sieti su kitais dokumentais tokiu pat būdu kaip ir kitus dokumentus.

TAP laukų sąrašas ir paskirtis:

* {Numatomas registras} – rengimo metu numatomas TAP registracijos žurnalas (klasifikatorius);
* {Numatoma byla} – rengimo metu numatoma TAP registracijos byla (klasifikatorius);
* {Registracijos numeris} – TAP registravimo metu sugeneruotas numeris (automatiškai generuojamas);
* {Registracijos data} – TAP užregistravimo data (automatiškai generuojamas);
* {Projekto eigos procesas} – TAP eigos (rengimo, derinimo) procesas (klasifikatorius);
* {Rengianti institucija} – rengiančios institucijos pavadinimas (pasirenkama iš vidinių kontaktų sąrašo);
* {Su dokumentu dirba} – su dokumentu dirbančios institucijos pavadinimas (nurodoma automatiškai pagal priskirtas teises);
* {Priimanti institucija} – priimančios institucijos pavadinimas (pasirenkama iš vidinių kontaktų sąrašo);
* {Elektroninis dokumentas} – požymis, ar dokumentas yra elektroninis (žymimasis laukelis);
* {Preliminari priėmimo data} – preliminari TAP priėmimo data (datos laukas);
* {Viešumo požymis} – TAP kontrolės požymis (klasifikatorius);
* {Dokumento rūšis} – TAP dokumento potipis / rūšis (klasifikatorius);
* {Antraštė} – TAP turinio aprašymas (tekstinis laukas);
* {Pastaba} – TAP pastabos (tekstinis laukas);
* {Kalba} – TAP kalbos pasirinkimas (dialogo langas);
* {Rengėjas} – TAP parengęs darbuotojas (užpildoma automatiškai pagal rengiantį asmenį);
* {Koordinatoriai} – TAP kuruojantys darbuotojai (pasirinkimo iš vidinės organizacijos struktūros laukas. Koordinatoriai įgauna TAP rengėjo teises);
* {Būsena} – TAP aktualumo būsena (automatiškai nurodoma TAP būsena, kuri priklauso nuo įvykių su TAP);
* {TAP teikėjas} – TAP teikianti institucija (pasirenkama iš vidinių kontaktų sąrašo);
* {TAP teikėjo tipas} – TAP teikėjo tipas (klasifikatorius);
* {Dokumento turinys} – dokumento turinio failai (pridedami TAP turinio failai, prie kurių nurodomas jų tipas iš klasifikatoriaus);
* {Susieti dokumentai} – su TAP susieti dokumentai, kurie saugomi DBSIS;
* {Specialios žymos} – TAP specialios žymos (klasifikatorius);
* {Koordinatorių pastabos} – koordinatorių pildomos pastabos (tekstinis laukas);
* {TAIS registracijos numeris} – TAIS registruoto TAP registracijos numeris (įvedamas atskiros funkcijos pagalba);
* {TAIS registracijos data} – TAIS registruoto TAP registracijos data (įvedama atskiros funkcijos pagalba);
* {TAIS nuoroda} – TAIS registruoto TAP identifikatorius (įvedamas atskiros funkcijos pagalba). Šiame lauke bus rodoma nuoroda į TAIS esančio TAP kortelę pagal identifikatorių;
* {Kartu teikiami TAP} – klasifikatoriaus tipo laukas, kuriame pasirenkama kartu teikiamo(-ų) TAP rūšis: Įstatymo projektas, Įstatymo pakeitimo projektas, Išvados Seimui dėl įstatymo projekto, Seimo nutarimo projektas, Prezidento dekreto projektas;
* {Kartu teikiamų TAP skaičius} - skaitinis laukas, įvedama ranka;
* {Versijos numeris} – DBSIS saugomo TAP versija (pildomas automatiškai);
* {Sukūrimo data} – DBSIS saugomo TAP sukūrimo data (pildomas automatiškai);
* {Laikinas numeris} – DBSIS saugomo TAP laikinas numeris (pildomas automatiškai).

DBSIS turi būti galimybė prie dokumento turinio prisegti DBSIS esančių dokumentų turinio failus. TAP kortelėje, turinio skiltyje (šalia skenavimo piktogramos), turi būti sukurta funkcija leidžianti atlikti paiešką tarp DBSIS esančių dokumentų ir perkelti turinio failus (rinkmenas) į TAP turinį. Perkeliami visi failai iš pasirinkto dokumento, o naudotojas galės pasirinkti, kuriuos failus palikti, o kuriuos pašalinti.

TAP dokumentų kortelėje turi būti dedikuotas skirtukas, kuriame bus pateikiama tarpusavyje susietų TAP informacija. Taip pat šiame skirtuke turi būti galima inicijuoti esamo TAP susiejimą su kitu teisės aktu.

Taip pat iš dokumento kortelės turi būti galima inicijuoti naujo TAP varianto kūrimą. Kuriant naują variantą iš esamo, turi būti nukopijuojami visi duomenys: tiek aprašo metaduomenys, tiek prisegtieji failai. Kai naujasis variantas bus užregistruotas, turi būti keičiama ankstesnio projekto varianto būsena ir jis pateikiamas kaip „Senas variantas“ (visi darbai nutraukiami, nebevykdomos funkcijos iš kortelės).

**Teisės aktų projektų paieška ir peržiūra.**

Teisės aktų projektų peržiūros metu turi būti matomi visi laukai, kurie pildomi teisės akto projekto kūrimo metu. Teisės aktų projektų paieška ir peržiūra vykdoma analogiškai, kaip ir kitų dokumentų.

TAP paieškos kriterijų sąrašas (gali būti pildomas per administravimo modulį):

* Registracijos numeris (tekstinis laukas);
* Registracijos data nuo – iki (datos laukas);
* Registras (klasifikatorius);
* Byla (klasifikatorius);
* Rengianti institucija (organizacinės struktūros klasifikatorius );
* Priimanti institucija (organizacinės struktūros klasifikatorius );
* TAIS registracijos numeris (tekstinis laukas);
* TAIS registracijos data (datos laukas);
* Dokumento rūšis (klasifikatorius);
* Būsena (klasifikatorius);
* Kalba (klasifikatorius);
* Antraštė (tekstinis laukas);
* Turinys (tekstinis laukas);
* Specialios žymos (klasifikatorius);
* Ieškoti archyve (žymimasis laukelis);
* Išrinkti visus dokumentus (žymimasis laukelis);
* Laikinas numeris (tekstinis laukas);
* Koordinatorius (organizacinės struktūros klasifikatorius );
* Kiti kortelėje pildomi laukai.

TAP sąrašo stulpeliai:

* Antraštė (rikiuojama);
* Būsena (rikiuojama);
* Rengianti institucija (rikiuojama);
* Rūšis (rikiuojama);
* Reg. Nr. (rikiuojama);
* Registruota (rikiuojama);
* Turinys (failų piktogramos, nerikiuojama);
* Sukūrimo data (rikiuojama);
* Dokumentą sukūrė (rikiuojama);
* Paskutinio redagavimo data (rikiuojama);
* Paskutinis redagavo (rikiuojama).
  1. **Teisės aktų projektų registravimas**

Parengti ir praėję rengimo procesą teisės aktų projektai sistemoje galės būti registruojami teisės aktų projektų registre ir TAIS. Sistemoje turi būti leidžiama užregistruoti TAP tik po to, kai jie yra pasirašyti (derinimo paskirties parašais) viduje.

TAP registravimas bus atliekamas iš TAP kortelės peržiūros, pasirinkus funkciją „Užregistruoti“. Prieš registruojant TAP, DBSIS leidžia nurodyti numatomą registrą, todėl registruojant TAP, DBSIS pasiūlo numatytą registrą bei bylą, tad registratoriui nereikia jo ieškoti. Gali būti pasirinktas ir kitas registras ar byla, nei siūlomi. Taip pat registruojant turi būti privaloma užpildyti TAP viešumo požymį. Užregistravus TAP, DBSIS automatiškai sugeneruoja šiuos laukus:

* Registracijos numeris - TAP registravimo metu sugeneruotas numeris (numeris generuojamas pagal registre nurodyti registracijos numerio formavimo taisyklę);
* Registracijos data – TAP registravimo data.

Jei registruojamas TAP yra elektroninis, registravimo metu turi būti sugeneruojamas nekvalifikuotas registravimo paskirties sisteminis parašas. Šis parašas garantuoja TAP vientisumą.

Užregistruotam TAP į TAIS, DBSIS turi suteikti galimybę įvesti TAIS esančio TAP registravimo duomenis. Užpildomi šie laukai:

* {TAIS registracijos numeris} – TAIS suteiktas TAP registracijos numeris;
* {TAIS registracijos data} – TAIS suteikta TAP registracijos data;
* {TAIS nuoroda} – TAIS objekto identifikacijos numeris (pateikiama nuoroda į TAIS).

Užregistruoti TAP galės būti perduodami į Elektroninio archyvo informacinę sistemą.

* 1. **Su TAP susijusių dokumentų teikimas į TAIS**

Kai su TAP susiję dokumentai (pvz. derinimo pastabos – derinimo procese arba teisės atitikties ir dalykinio vertinimo pastabos – pateikimo Vyriausybei svarstyti procese) bus parengti DBSIS, į TAIS turi būti galima pateikti su teisės aktais ar jų projektais susijusį kitą dokumentą. Pateikiamas į TAIS kitas dokumentas turi būti elektroninis dokumentas. DBSIS registruoti vidaus, siunčiamieji el. dokumentai turi būti perduodami į TAIS kaip kiti dokumentai, jei bus sukurta sąsaja tarp TAP ir vidaus ar siunčiamojo el. dokumento. TAIS turi būti sukuriamas „Kitas“ dokumentas, tačiau DBSIS turi likti vidaus arba siunčiamuoju dokumentu.

Per TAIS integracinę sąsają dokumentai turi būti pateikiami į TAIS pagal konfigūracijoje nurodytą „kito dokumento“ šabloną ir klasifikatorių reikšmių atitikimo „žemėlapį“ (angl. *map*). Integracinės sąsajos operacija, turi sukurti kitą dokumentą pagal nurodytą šabloną, įkelti el. dokumento rinkmeną, patikrinti jos atitikimą specifikacijos reikalavimams, užpildyti dokumento metaduomenis iš el. dokumento ir operacijai pateiktų metaduomenų ir dokumentą paviešinti TAIS. Sėkmingai atlikus dokumento pateikimą, TAIS integracinė sąsaja grąžina TAIS dokumento unikalų identifikatorių į DBSIS.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DBSIS taikomosios programinės įrangos plėtros ir priežiūros paslaugų viešojo pirkimo techninės specifikacijos priedas Nr. 2

**REIKALAVIMAI POSĖDŽIŲ PROGRAMĖLĖS, SKIRTOS IŠMANIESIEMS ĮRENGINIAMS, SUKŪRIMO, ĮDIEGIMO IR PARENGIMO NAUDOTI PASLAUGOMS**

1. Paslaugos apima:
   1. Posėdžių programėlės funkcionalumo pateikimo, įdiegimo ir konfigūravimo paslaugos;
   2. Realizuota integracinė sąsaja tarp Dokumentų valdymo bendrosios informacinės sistemos (toliau – DBSIS) ir Posėdžių programėlės;
2. Reikalavimai Posėdžių programėlei:
   1. Posėdžių programėlė turi veikti išmaniuosiuose įrenginiuose, kuriuose yra naudojama naujausia arba gamintojo palaikoma Android ir Apple iOS versija.
   2. DBSIS turi būti realizuota galimybė tiesiogiai prisijungti prie DBSIS posėdžių modulio informacijos per išorinį portalą.
   3. Posėdžių programėlės naudotojas, jungdamasis per išorinį portalą turi patvirtinti savo tapatybę.
   4. Posėdžių programėlės naudotojas, norėdamas prisijungti prie programėlės, turi patvirtinti savo tapatybę. Turi būti sudaryta galimybė (atsižvelgiant į naudotojui priskirtą rolę) patvirtinti tapatybę tiek naudojant naudotojo vardą ir slaptažodį, tiek naudojant stacionarųjį (asmens tapatybės kortelė, valstybės tarnautojo pažymėjimas) ar mobilųjį elektroninį parašą. Turi būti būti galimybė sukurti sistemines naudotojų grupes, naudotojams priskiriant roles.
   5. Atidarius Posėdžių programėlę, naudotojas turi būti nukreiptas į pradinį programėlės puslapį, kuriame rodoma informacija apie posėdžius.
   6. Posėdžių programėlės naudotojas turi galėti peržiūrėti posėdžius sąrašuose.
   7. Posėdžių programėlės naudotojas turi galėti peržiūrėti klausimus sąrašuose.
   8. Posėdžių programėlės naudotojas turi galėti peržiūrėti posėdžius kalendoriuje.
   9. Posėdžių programėlėje turi būti realizuota galimybė peržiūrėti posėdžio informaciją, darbotvarkę, posėdžio klausimus ir susijusius DBSIS posėdžių modulio dokumentus.
   10. Posėdžių programėlėje turi būti realizuota galimybė peržiūrėti detalią klausimo informaciją.
   11. Posėdžių programėlėje turi būti realizuota galimybė pagal suteiktas teises pažymėti klausimus stebimais bei gauti pranešimus apie jų redagavimą.
   12. Turi būti galimybė matyti aktualų neįvykdytų pavedimų (vėluojančių) skaičių.

\_\_\_\_\_\_\_\_\_\_\_\_\_\_\_\_

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Direktorė | **PASLAUGŲ TEIKĖJAS**  **UAB „Asseco Lietuva“**  Generalinis direktorius |